CELEX: 32017R1168
Language: et
Date: 2017-06-26 00:00:00
Title: Komisjoni rakendusmäärus (EL) 2017/1168, 26. juuni 2017, teatavate kaupade klassifitseerimise kohta kombineeritud nomenklatuuris

1.7.2017   
               
               
                  ET
               
               
                  Euroopa Liidu Teataja
               
               
                  L 170/53
               
            KOMISJONI RAKENDUSMÄÄRUS (EL) 2017/1168,
      26. juuni 2017,
      teatavate kaupade klassifitseerimise kohta kombineeritud nomenklatuuris
      EUROOPA KOMISJON,
      võttes arvesse Euroopa Liidu toimimise lepingut,
      võttes arvesse Euroopa Parlamendi ja nõukogu 9. oktoobri 2013. aasta määrust (EL) nr 952/2013, millega kehtestatakse liidu tolliseadustik, (1) eriti selle artikli 57 lõiget 4 ja artikli 58 lõiget 2,
      ning arvestades järgmist:
      
                  (1)
               
               
                  Nõukogu määrusele (EMÜ) nr 2658/87 (2) lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
               
            
                  (2)
               
               
                  Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.
               
            
                  (3)
               
               
                  Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.
               
            
                  (4)
               
               
                  On asjakohane sätestada, et siduvale tariifiinformatsioonile, mis on antud käesolevas määruses käsitletavate kaupade kohta, kuid mis ei ole kooskõlas käesoleva määrusega, võib siduva tariifiinformatsiooni valdaja tugineda veel teatava perioodi vältel vastavalt määruse (EL) nr 952/2013 artikli 34 lõikele 9. Kõnealuseks ajavahemikuks tuleks kehtestada kolm kuud.
               
            
                  (5)
               
               
                  Käesoleva määrusega ette nähtud meetmed on kooskõlas tolliseadustiku komitee arvamusega,
               
            ON VASTU VÕTNUD KÄESOLEVA MÄÄRUSE:
      Artikkel 1
      Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
      Artikkel 2
      Siduvale tariifiinformatsioonile, mis ei ole kooskõlas käesoleva määrusega, võib määruse (EL) nr 952/2013 artikli 34 lõike 9 kohaselt tugineda veel kolm kuud pärast käesoleva määruse jõustumist.
      Artikkel 3
      Käesolev määrus jõustub kahekümnendal päeval pärast selle avaldamist Euroopa Liidu Teatajas.
      
         Käesolev määrus on tervikuna siduv ja vahetult kohaldatav kõikides liikmesriikides.
         Brüssel, 26. juuni 2017
         
            
               Komisjoni nimel
            
            
               presidendi eest
            
            
               maksunduse ja tolliliidu peadirektoraadi
            
            
               peadirektor
            
            Stephen QUEST
         
      
      
         (1)  ELT L 269, 10.10.2013, lk 1.
      
         (2)  Nõukogu 23. juuli 1987. aasta määrus (EMÜ) nr 2658/87 tariifi- ja statistikanomenklatuuri ning ühise tollitariifistiku kohta (EÜT L 256, 7.9.1987, lk 1).
      
         LISA
         
                     Kauba kirjeldus
                  
                  
                     Klassifikatsioon
                     (CN-kood)
                  
                  
                     Põhjendus
                  
               
                     (1)
                  
                  
                     (2)
                  
                  
                     (3)
                  
               
                     Plastist (polüvinüülkloriid (PVC)) rõngakujuline toode (nn rooliratta kateläbimõõduga 38 cm.
                     Toode on kavandatud mootorsõiduki rooliratta katmiseks, et parandada selle väljanägemist, kaitsta rooliratast higi ja kasutamisest tuleneva kulumise eest ning kaitsta käsi liiga kuuma või külma rooliratta eest.
                     Vt pilti (*1).
                  
                  
                     3926 90 97 
                  
                  
                     Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6 ning CN-koodide 3926 , 3926 90  ja 3926 90 97  sõnastusega.
                     Toodet ei või klassifitseerida alamrubriiki 8708 94  kui rooliratta osa, sest toode ei ole rooliratta funktsiooni seisukohast hädavajalik.
                     Samuti ei või toodet klassifitseerida alamrubriiki 8708 99  kui rubriikidesse 8701 –8705  kuuluvat mootorsõiduki muud osa või tarvikut, kuna toode ei ole mootorsõiduki toimimise seisukohast hädavajalik, sellega ei tehta mootorsõidukit sobivaks mingiks konkreetseks tegevuseks, laiendata selle kasutusvõimalusi ega võimaldata sooritada mingit põhifunktsiooniga seotud eritegevust (vt kohtuasi C-152/10, Unomedical, ECLI:EU:C:2011:402, punktid 29 ja 36).
                     Seepärast tuleb toode selle koostismaterjali (plast) järgi klassifitseerida muu plastist tootena CN-koodi 3926 90 97  alla.
                  
               
            
         
            (*1)  Foto on üksnes illustreeriv.